Året etter, under U23-VM på ski 2007 i Tarvisio tok Pormeister bronse i klassisk sprint, bak slovakiske Alena Procházková og Laura Valaas fra USA. Bronsemedaljen resulterte i uttak til Ski-VM 2007 i Sapporo, men Pormeister kom seg akkurat ikke videre fra prologen under den klassiske sprinten med sin 31.-plass. Lagsprinten dagen etter endte med 18.-plass, mens Estland fullførte stafetten uka etter på en 15.-plass.